open-index/open-wikipedia-markdown huggingface dataset:
Chiang Kai-shek

**Chiang Kai Shek** (Chinese: 蔣介石; 31 Oktober 1887 – 5 April 1975), jhughân èkennal mènangka **Jiang Zhongzheng** otabâ **Jiang Jieshi**, iyâ arèya pèsidèn serta pimpinanna militer Tiongkok abad ka-20. Chiang aropa'aghi sala sèttong petinggi Partai Kuomintang (KMT) bân Mènangka Komandan Akademi Militer Whampoa sè pertama sè èpajhâghâ moso Partai Kuomintang atas inisiatuffa Sun ka'angghuy maḍâpa' tojjhhuwânna revolusi. Salèrana jhughân maghântè Sun Yat Sen dhâddhi pemimpin KMT bâkto Sun adhingghâl omor è taon 1925. Taon 1926, Chiang apimpin Ekspedisi ka ḍâjâ ka'angghuy masyèttongngaghi Tiongkok sè bâkto rowa pecca moso panglima-panglima perrang sè akobâsa è daerah-daerah provinsional saellana ancorra Dinasti Qing. Chiang jhughân ajabat mènangka Katowa Dewan Militer Nasional pamarènta'an Nasionalis Republik Tiongkok è taon 1928-1948.

## Masa Pemerintahan
Saellana ngobâsaè Tiongkok, partai Kuomintang Chiang tettep èlènglèngè moso panglima-panglima perrang sè kala sè jhughân tettep anḍi' otonomi sè relatif è wlayana panglima-panglima dhibi' rowa. Tangghâl 10 Oktober 1928, Chiang ètunjuk mènangka direktur ḍewan Naghârâ, sè kemma posisi rèya setara kalabân Prèsidè, salaèn gela-gelar laènna. Akadhi pendahuluna Sun Yat-sen, media Bârâ' abèri' jhulughân jârèya " Sang Generalissimo".

**Bibliografi**

* Bae, Kyounghan (2009). "Chiang Kai-Shek and Christianity: Religious Life Reflected from His Diary". Journal of Modern Chinese History. 3 (1): 1–10. doi:10.1080/17535650902900364. S2CID 143023389. Diarsipkan dari versi aslinya tanggal 9 January 2022.
* Ch'en Chieh-ju. 1993. Chiang Kai-shek's Secret Past: The Memoirs of His Second Wife. Westview Press.  Internet Archive online download and streaming HERE.
* Coble, Parks M. (1986). The Shanghai capitalists and the Nationalist government, 1927–1937. Vol. 94 of Harvard East Asian monographs (Edisi 2, reprint, illustrated). Harvard Univ Asia Center. . Diarsipkan dari versi aslinya tanggal 27 July 2020. Diakses tanggal 15 May 2011.
* Ch'en, Chieh-ju (1993). Eastman, Lloyd E. (ed.). Chiang Kai-shek's Secret Past. Routledge.
* Crozier, Brian. 2009. The Man Who Lost China. 
* Fairbank, John King, and Denis Twitchett, eds. 1983. The Cambridge History of China: Volume 12, Republican China, 1912–1949, Part 1. 
* Fenby, Jonathan (2005). Chiang Kai Shek: China's Generalissimo and the Nation He Lost. Carroll & Graf Publishers. . Diakses tanggal 28 June 2010. Alt URL
Franky Sahilatua

**Franklin Hubert Sahilatua** (16 Agustus 1952 - 20 April 2011) èngghi panèka penyanyè balada sè katoronan Maluku asal Sorbhâjâ, Inḍonèsia. Franky panèka ana' nomer tello' ḍâri pètto' satarètanan, sè è antarana èngghi panèka Jane Sahilatua sareng Johnny Sahilatua. Asmana èkennal bânnya' orèng sajjhek taon 1970-ân, nalèkana salèrana aḍuèt kalabân alè'na, Jane Sahilatua, kalabân nyama Franky & Jane. Ḍuèt panèka sè sempet ngasèlaghi lèma bellân album, sè sadhâjâna bâḍâ è ḍâlem Jackson Record. Salèrana èngghi panèka tamaso' sahabhât tor kanca semma'na Ebiet G. Ade. Salèrana lèbât lebel Jackson Record è ton sè sami semma' kalabân Ebiet G. Ade èngghi panèka è taon 1982.

Saamponna ḍuèt panèka dhâddhi ḍibuḍina alako abhereng, karana Jane pas akabin tor terro ngabdhiaghi abâ'na ka kalowargana, Franky lebbi bânynya' akarèr kadhibi'. Taon 2006, franky èpadhâddhi duta buruh migran Inḍonèsia abhereng Nini Carlina sareng Organisasi Perburuhan Internasional (ILO) tor Serikat Buruh Migran Inḍonèsia (SBMI).

## Karakter karjâna
Lirikaghu karjâ Franky è bâkto Franky asareng Jane lebbi bânynya' ka pemujaan alam  è awwâlnâ, akadhi è laghu Mosèm Kembhâng, Ḍâ' ka Angèn sareng Mano'. Namong, akadhi kabânynya'an orèng sè nolès laghu balada sè laèn, Franky lèbur jhughân "acarèta" kaoḍi'ânna orèng rè-saarè, akadhi Parjhâlânan otabâ Bis Kotta. Franky toman nolès tor anyanyè laghu-laghu sè dhaddhi laghu otama è filem Ali Topan.

Sajjhek taon 1990-ân sampè' dutaon sabelluna sèdhâ, Franky bânnya' noro' è dalem aksi pangghung sè atèma sosial sareng nasionalisme. Salèrana aktif noro' ḍâlem massa ngallèna politik ḍâri Orḍe Anyar ḍâ' ka Rèformasi, penentangan RUU APP, sarta gerrakan anti globalisasi.

## Sèdhâna
Franky Sahilatua adhingghâl dhunynya è tangghâl 20 April 2011 è RS Medika Permata Hijau, Jakarta pokol 15.15 WIB karana panyakèt kanker tolang sè buḍi sè ampon èkaanḍi' 2 taon abiddhâ salèrana bâḍâ è Singapura.

## Sombher
Ruggeru II ḍâri Sisilia

**Ruggeru II** (22 Ḍèsèmber 1095 – 26 Pèbruwari 1154) iyâ arèya rato Sisilia, potra ḍâri Ruggeru I bân panerrossa ḍâri tarètanna Simuni. Salèrana amolaè kepemimpinanna mènangka Comte Sisilia taon 1105, sè bhâkal dhâddhi Adipati Puglia bân Calabria (1127), pas dhâddhi Raro Sisilia (1130). Ruggeru II ella manyèttongngaghi sakabbhina penduduk Norman è Italia dhâddhi sèttong karajhâ'ân kalabân pamarènta'an sè kowat bân èsentralisasiyâghi. 

## Latar belakang
Taon 999, petualang Norman ḍâpa' ka Italia Lao'. Bân è taon 1016, jârèya terlibat è Dâlem politik lokal sè kompleks sè kemma bhângsa Lombard aperrang alabân Kekaisaran Romawi Tèmor. Tentara bâjârân rèya aperrang kalabân moso-moso ḍâri naghârâ-kottha Italia, tapè è abad berikutnya, jârèya dhâddhi pangobâsa utama pamarènta'an Roma Lao'.

## Sombher


### Daftar Pustaka

* Barber, Malcolm (2004). The Two Cities: Medieval Europe 1050–1320. Routledge. .
* Bauer, Rotraud (2004). "Der Mantel Rogers II. und die siculo-normannischen Gewänder aus den königlichen Hofwerkstätten in Palermo". In Seipel, Wilfried (ed.). Nobiles Officinae. Die königlichen Hofwerkstätten zu Palermo zur Zeit der Normannen und Staufer im 12. und 13. Jahrhundert (in German). Milano.
* Britt, Karen C. (2007). "Roger II of Sicily: Rex, Basileus, and Khalif? Identity, Politics, and Propaganda in the Cappella Palatina". Mediterranean Studies. 16. Penn State University Press: 21–45. doi:10.2307/41167003. JSTOR 41167003.
* Chibnall, Marjorie (2006). The Normans. Wiley & Sons. Houben, Hubert (2002). Roger II of Sicily: Ruler between East and West. Translated by Loud, Graham A.; Milburn, Diane. Cambridge University Press.
* Luscombe, David; Riley-Smith, Jonathan, eds. (2004). The New Cambridge Medieval History. Vol. 4, c. 1024–c. 1198, Part II. Cambridge University Press.
* Richard, Jean (1954). Les ducs de Bourgogne et la formation du duché du XIe au XIVe siècle. Société Les Belles Lettres.
* Matthew, Donald (1992). The Norman Kingdom of Sicily. Cambridge Medieval Textbooks.
* Robinson, Ian Stuart (1990). The Papacy, 1073–1198: Continuity and Innovation. Cambridge University Press.
* Schipa, Michaelangelo (1957). "Italy and Sicily under Frederick II". In Tanner, J.R.; Previté-Orton, C. W.; Brooke, Zachary Nugent (eds.). The Cambridge Medieval History. Vol. IV. Cambridge University Press.
* Takayama, Hiroshi (1993). The Administration of the Norman Kingdom of Sicily. E.J. Brill.
* Dolezalek, Isabelle (2013). "Textile Connections? Two Ifrīqiyan Church Treasuries in Norman Sicily and the Problem of Continuity across Political Change" Al-Masaq. 92–112
* Kapitaikin, Lev A. (2017). "Sicily and the Staging of Multiculturalism" A Companion to Islamic Art and Architecture John Wiley and Sons Inc. 378–404
* "Quantara – Mantle of Roger II of Sicily" www.qantara-med.org.
* Sokoly, Jochen (2017). "Textiles and Identity". In Flood, Finbarr Barry; Necipoğlu, Gülru (eds.). A Companion to Islamic Art and Architecture. Hoboken, New Jersey: John Wiley & Sons. pp. 275–299. doi:10.1002/9781119069218.ch11. .
* "Tiraz: Inscribed Textiles from the Early Islamic Period". Metropolitan Museum. 2015.

Bhângsa:Rato Sisilia
Pol Pot

**Pol Pot** (nyama lahèr: **Saloth Sâr**; 19 Mèi 1925 – 15 April 1998) iyâ arèya politikus bân revolusioner Kamboja sè marènta Kamboja mènangka Perdana Menteri Kamboja Demokratis antara 1976 bân 1979. Berideologi Marxis-Leninis bân nasionalis Khmer, salèrana dhâddhi tokoh gerakan komunis Kamboja, Khmer Mera, ḍâri 1963 sampè' ghân 1997 bân ajabat mènangka Sekretaris Jenderal Partai Komunis Kamboja ḍâri 1963 sampè' 1981. E ḍâlem pamarènta'anna, Kamboja aobâ dhâddhi naghârâ komunis sèttong partai bân ngalami peristiwa genosida Kamboja.

## Biografi

### Kehidupan awal
pra=https://id.wikipedia.org/wiki/Berkas:Prek_Sbauv.JPG|ka|jmpl|Prek Sbauv, tempat kalahèranna Pol Pot.
Saloth Sar lahir pada 19 Mei 1928, sebagai anak kedelapan dari sembilan bersaudara dan yang kedua dari tiga putra dari pasangan Pen Saloth dan Sok Nem. Kakaknya Saloth Chhay lahir tiga tahun sebelumnya. Keluarga itu tinggal di desa nelayan kecil Prek Sbauv, di Provinsi Kampong Thom pada masa penjajahan Prancis. Pen Saloth adalah seorang petani padi yang memiliki 12 hektar lahan dan beberapa kerbau. Keluarga tersebut tergolong kaya dengan standar seperti itu di masanya. Meskipun keluarga Pen Saloth adalah keturunan Tionghoa-Khmer dan Saloth Sar dinamai sesuai warna kulitnya ("Sar" berarti putih dalam bahasa Khmer), keluarga tersebut sudah berasimilasi dengan masyarakat Khmer pada umumnya di sât Sar lahir.

Saloth Sar lahèr tangghâl 19 Mèi 1928, mènangka ana' ka-8 ḍâri sasanga' satarètan bân sè nomer 2 ḍâri tatello' potra ḍâri pasanganna Pen Saloth bân Sok Nem. Kaka'na Saloth Chhay lahèr tello taon sabellunna. Kalowarga rowa neng-enneng è dhisa nelayan kènè' Prek Sbauv, è Provinsi Kampong Thom bâkto masa penjajahanna Prancis. Pen Saloth aropa'aghi orèng tani sè anḍi' 12 hèktar tana bân pan-bârâmpan kerbhuy. Kalowarga kasebbhut tamaso' soghi kalabân standar ènga' rowa è bâkto rowa. Maskè kalowarga Pen Saloth aropa'aghi katoronanna Tionghoa-Khmer bân Saloth Sar ènyamaè mènorot bârnana kolè'na ("Sar" sè artèna potè ḍâlem bhâsa Khmer), kalowarga kasebbhut ella asimilasi kalabân masyarakat Khmer kalabân lomrana bâkto Sar lahèr.
Konstantinos I ḍâri Yunani

**Konstantinos I** (, diromanisasi: *Konstantínos I*;  – 11 Jaanuwari 1923) iyaa areeya Rato Yunani Daari 18 Maret 1913 sampee' ghaan 11 Junee 1917 baan Daari 19 Deeseember 1920 sampee' ghaan27 Seepteember 1922. Saleerana iyaa areeya panglima paleeng teengghi Tentara Yuanani selama Perrang Yunani-Turki (1897) see gagal baan apimpin pasukan Yunani selama Perrang Balkan see sukses ee taon 1912-1912, see kemma Yunani atambaa lowas ghaan ka Thessaloniki, baan wilayah serta populasina dhaaddhi Dukaleena. Potra paleeng towana Georgios I Daari Yunani, saleerana naee' takhta saellana ramanana eepatee'ee ee taon 1912

## Kehidupan awal
Laheer ee tangghaal 2 Agustus 1868 ee Athena, Konstantinus iyaa areeya potra sareeyang Daari Rato George I Rato Ebhu Olga Daari Yunani.
Eka Gustiwana

**Eka Gustiwana Putra** (lahèr tangghâl 1 Agustus 1989) èngghi panèka Disjoki, sè nolès laghu, proḍuser rekkaman, proḍuser filem sareng komposer oca' ḍâri Inḍonèsia. 

## Karèr
Parjhâlânan musik orèng panèka èmolaè ḍâri ramana sè ngennalaghi gitar sareng digital audio workstation è omor 11 taon karana ramana, Pompi Suradu Mansyah, tamaso' musisi sarta dhâddhi angghuta ḍâri Batara Group sè mabâḍâ penyanyè Campursari legendaris èngghi panèka Didi Kempot asareng kalabân Mamiek Prakoso, Kaka' asli ḍâri Didi Kempot.  È buḍi arè, salèrana lebbi mèlè kibor sareng piano mènangka dhâddhi pakakas musik sè otama. Eka ngawwâlè karèrna è dunia hiburân Inḍonèsia kalabân dhâddhi kibordis sareng pianis ḍâlem grup musik Warnahati è taon 2008 sampè' taon 2010, sè pas aghântè nyama dhâddhi deVan.

È taon 2010, Eka nolès tor angaransemen laghu Kaulâ Pagghun Ngantos kaangghuy ènyanyèaghi sareng Nikita Willy tor èpadhâddhi backsound ḍâlem sinètron Pottrè Sè Èporop sè èmaènaghi sareng Nikita dhibi'. È taon kasebbhut, salèrana jhughân noro' lomba jingle sè èlaksanaaghi sareng Dunia Fantasi tor ngaollè juara sèttong. È taon saamponna, èngghi panèka è taon 2011, salèrana ngennèng haḍia 100 juta kaangghuy lomba aghâbây mars è ḍâlem ngarayaaghi arè lahèr ka-66 Kerèta Api Inḍonèsia. È taon 2012, salèrana dhâddhi runner-up kaangghuy lomba jingle sè èpabâḍâ sareng *Industrial and Commercial Bank of China*.

Salèrana tamaso' angghuta ḍâri grup musik alèran EDM sè anyama Weird Genius.

## Sombher
Yustinus II

**Yustinus II** (bahasa Latin: Flavius Yustinus Junior Augustus; bahasa Yunani: Φλάβιος Ἰουστίνος ὁ νεότερος; skt. 520 – 5 Oktober 578) aropa'aghi Kaisar Romawi Tèmor (Bizantium) ḍâri taon 565 ghân 578. Salèrana aropa'aghi lakèna Sofia, ponakanna Yustinianus I. E masa kakobâsa'anna, dhâddhi aperrang kalabân Persia, sementara wilayah Italia kalowar ḍâri kekaisaran. Salèrana mempersembahkan Salib Yustinus II ka Basilika Santo Petrus, Roma 

## Keluarga
Salèrana iâ arèya potrana Vigilantia bân Dulcidio (otabâ Dulcissimus), bâng-sèbângnga tarètan bâbinè' bân èpar lalakè'na Yustinianus. Tan-tarètanna tamaso' Markellos bân Praiekta.

## Suksesi dan abdikasi
Kacocoghân sementara kaghilâ'ân sè kemma Yustinus labu, sè èhipnotis moso peneliti modern ka'angghuy dhâddhi hasèl, maènga'aghi jârèy ka'angghuy nyebbhuttaghi kolega, Alèbâdh tan-tarètanna dhibi', salèrana ngangkat, atas saranna Sofia, Jenderal Tiberius dhâddhi Caesar è bulân Ḍèsèmber 574, ngangkat salèrana mènangka potrana, bân ngundurraghi abâ' dhibi'na ka'angghuy pensiun. Taon 574, Sofia majâr 45.000 solidi ka Khosrau kalabân ngaolle gencatan senjata sataon.

## Sombher


### Sombher pertama

* Edward Walford, translator (1846) *The Ecclesiastical History of Evagrius: A History of the Church from AD 431 to AD 594*, Reprinted 2008. Evolution Publishing, . 1
* The Third Part of the Ecclesiastical History of John, Bishop of Ephesus: Now First Translated from the Original Syriac. Translated by Smith, R. Payne. Oxford University Press. 1860.
* Lingenthal, C. E. Z. (1857). Jus Graeco-Romanum: Novellae Constitutiones. T. O. Weigel.

### Sombher sekunder

* Ostrogorsky, George (1956). History of the Byzantine State. Oxford: Basil Blackwell.
* Browning, Robert (2003), Justinian and Theodora, Gorgias Press LLC, 
* Evans, James Allan Stewart (2000), The age of Justinian: the circumstances of imperial power, Routledge, 
* Garland, Lynda (1999), Byzantine empresses: women and power in Byzantium, AD 527–1204, CRC Press, 
* Martindale, John R., ed. (1980). The Prosopography of the Later Roman Empire: Volume II, AD 395–527. Cambridge: Cambridge University Press. .
* Meyendorff, John (1989). Imperial unity and Christian divisions: The Church 450–680 A.D. The Church in history. Vol. 2. Crestwood, NY: St. Vladimir's Seminary Press. .
* Martindale, John R., ed. (1992). The Prosopography of the Later Roman Empire: Volume III, AD 527–641. Cambridge: Cambridge University Press. .

## Pranala luar

* DIR: De Imperatoribus Romanis: Justin II
Anggia Ermarini

**Ḍatuk Seri Dr. Hajah Anggia Ermarini**, S.Pd., M.K.M. (lahèr 25 Sèptèmber 1974) panèka sala sèttong politisi Inḍonèsia ḍâri Partai Kebangkitan Bangsa (PKB) & Partai Keaḍilan Rakyat (PKR). Abggia jhughân atugas dhâddhi bâkkèl Sekretaris Jenḍeral Ḍewan Eksekutif Pusat (ḌPP) PKB, Katowa Umum PP Fatayat Nahdlatul Ulama (NU), bân Sekretaris Lembaga Kasèhadhân PP NU (LKNU). Sabellunna ampon aktif è ḍâlem Pergerakan Mahasiswa Islam Inḍonèsia (PMII) tor ekaparcajâi ka'angguy alampa’aghi manḍat dhâddhi Katowa Korps Putri PMII Cabang Kotta Malang taon 1996-1997 tor Katoa 1 Korps Putri PB PMII taon 1997-2000. Anggia jhughân dhâddhi Katowa Umum PKB Sumatra Bârâ’ è taon 2021.

## Penḍiḍighân
Penḍiḍighân Anggi èmolaè ḍâri:

* SḌN 1 Gonḍang Sragen
* SMPN 1 Gonḍang Sragen
* SMAN 1 Sragen (1993)
* Sarjana Penḍiḍighân Bhâsa Inggris Universitas Negeri Malang (1997)
* Magister Kesehatan Masyarakat Universitas Indonesia (2014)
* Ḍoktor Program Stuḍi Ilmu Administrasi Konsentrasi Aḍministrasi Publik Universitas Padjajaran (2023)

## Karier

* Katowa Korp PMII Puteri Cab. Malang 1996-1997 
* Katowa 1 PB Korp PMII Putri 1997-2000
* Biḍang Advokasi PP Fatayat NU 2005
* Katowa Ḍepartemen Kepenḍuḍukan PP LKKNU 2005-2010
* Project Officer GNKL PBNU
* Sekjen INTERNA
* Sekretaris Lembaga Kesehatan NU
* Katowa Umum PP Fatayat NU 2015-2020
* Staff Khusus Menteri Biḍang Komunikasi bân Kemitraan Kementerian Pemuḍa bân Olahraga Republik Inḍonèsia
* Wasekjen Partai Kebangkitan Bangsa
* Angghuta ḌPR RI (Perioḍe 2019-2024, 2024-2029)
* bâkkèl Katowa Komisi IV ḌPR RI (2019-2024) 
* Katowa ḌPW Partai Kebangkitan Bangsa somattra Bârâ' 2020 - 2023
* Katowa Komisi VI ḌPR RI (2024-Samangkèn)

## Sombher
Harry Roesli

**Djauhar Zaharsyah Fachrudin Roesli**, (10 Sèptèmber 1951 – 11 Ḍèsèmber 2004), lebbi èkennal mènangka Harry Roesli, panèka tokoh sè èkennal polana ngalahèraghi bhudhâjâ musik kontemporer sè bhâghus, komunikatif, bân ros-terrosan mancaraghi kritik sosial. Karya-karyana ros-terrosan nyajiaghi kritik sosial sè tegghes dâlem karakter musik teater lenong. Harry andi' penampilan sè khas, kalabân songot, cambang, jânggu' tebbel, obu' lanjhânga, bân akalambi cèlleng.

## Kaodi'ân

### Karir
È awwal taon 1970-an, nyamana molaè èkennal. Salèrana abhânto kelompok musik Gang of Harry Roesli kalabân Albert Warnerin, Indra Rivai, bân Iwan A. Rachman. Lèma taon saellanna (1975), kalompo' kasebbhut bubar.

È tengnga jadwal band sè sibuk, salèrana èpadhâddhi kelompok tèater Ken Arok è taon 1973. Saamponna nagalakonèh pan-bârâmpan panampilan, tamaso' Opera Ken Arok è TIM Jakarta è bulân Agustus 1975, kelompok teater kasebbhut bubar. Harry narèma beasiswa dâri *Ministerie Cultuur, Recreatie en Maatschapelijk Werk* (CRM) kaangghuy ajhâr è *Rotterdam Conservatorium* è Bâlândhâ. Bâkto asakola è Bâlândhâ, Harry jhughân aktif amaèn piano è rèstoran Inḍoneèsia bân amaèn è band kalabân na'-kana' katoronan Ambon è dissa'. Hal ka'dinto salaènna namong nyaluraghi bakat musikka namong jhughân abhânto salèrana kaangghuy nyokopè kabhutowan sabbhân arè, sè ta' nyokopè dâri beasiswa.

Salèrana ollè gelar Doktor Musik è taon 1981, tor salaèn terros akrèasi kaangghuy karya-karya musik bân teater, salèrana jhughân aktif ngajhâri è Jurusan Seni Musik è pan-bârâmpan perguruan tèngghi akadhi Universitas Pendidikan Indonesia (UPI) Bandung bân Universitas Pasundan Bandung.

Salèrana jhughân serrèng aghâbây musik ghâbây teater, sinetron, bân fèlem, è antarana ghâbây kelompok Teater Mandiri bân Teater Koma. Salèrana jhughân dhâddhi pematèri è pan-bârâmpan kottah è Inḍonèsia bân manca naghârâ, bân aktif nolès ghâbây pan-bârâmpan media, tamaso' mènangka kolumnis ghâbây Kompas Minggu.

Salèrana jhughân mentor para seniman jalanan bân para pemulung è Bandung lèbât Bandung Art Creation Depot (DKSB), sè èpaddek. Bengkona è Jl. WR Supratman 57, Bandung, adungsi mènangka markas DKSB.

## Sombher
Rinto Harahap

**Rinto Harahap** (10 Maret 1949 – 9 Pèbruwâri 2015) panèka sala sèttong penyanyi, pangarang lagu, bân produser asal Inḍonèsia. Salèrana panèka mantan bassist dâri band *The Mercy's.* Taon 1967, Rinto ngonjhâng Iskandar noro' band The Mercy's kaangguy aghântè'è Mawi Purba bân Ucok Harahap kalabân alè'na Erwin Harahap, bân ḍuwâ' kancana Rizal Arsyad, bân Meyer Hutabarat. Saterrossa posisi Meyer èghântè sareng Yan Juned è taon 1968. Saterrossa formasi aobâ kalabân maso'na Charles Hutagalung bân Reynold Panggabean kaangghuy aghântè Iskandar bân Yan Juned bân Adjie Bandy maso' mènangka personil tetep è taon 1969. Saterrossa è taon 1972, Albert Sumlang maso' kaangghuy aghântè Rijidz Ilyadz bân Adjie Bandy. Grup panèka ngaollè suksès è taon 1970-an kalabân makalowar bânnya' lagu hit è bâkto jârèya. Salaèn dhâddhi komposer, salèrana jhughân andi' perusahaan rekaman sè èsebbhut Lolypop è taon 1970-an bân 1980-an. Bânnya' penyanyi Inḍonèsia sè èkennal berkat lagu-laguna, è antarana Nia Daniati, Betharia Sonata, Christine Panjaitan, Iis Sugianto, Rita Butar-butar, bân Eddy Silitonga.

## Biografi

### Masa ghik na'kana'
Rinto ana’ nomer tello’ dâri enem satarètanan, pottrana James Warren Harahap, mantan Katowa Kantor Bank BNI è Sibolga, bân Siti Raya boru Tobing, asalla ḍâri Tarutung, Tapanuli Lao’. Salèrana lahèr è bâkto revolusi fisik è bâkto ramana èpinda ka Sibolga. È bâkto ghi’ kènè’, Rinto amèmpè dhâddi dokter, tapè eppa’na terro Rinto dhâddi imam. Namong, Rinto ampon nèkad kaangghuy nyarèh kaodi'ân dâri musik. Rinto jhughân alako è perusahaan bessèh bân samentara è malem arè ngamèn è klub malem sabellunna abâ'na maso' ka bisnis rekaman.

## Karir

### Maddek band Meds
Bâkto ghi' SMP è Medan, naluri musik Rinto cè' kencengnga kantos dhâddhi gitaris otamah bân aghâdhui Gretsch G6128T kaangghuy abhânto band è sakola'anna, Meds, kalabân empa' kancana dâri SMP bân SMA.

### Gabung ka The Mercy's
Salastarèna lulus SMA, Rinto bân Iskandar sè èkennal jhughân kalabân Boen agabung sareng The Mercy's abhâreng alè'na, Erwin Parlindungan Harahap, bân duwâ' kancana, Rizal Arsyad bân Meyer Hutabarat. Band kasebbhut èpimpin sareng Rizal Arsyad (mantan lakèna Iis Sugianto), bân Rinto èangghep dhâddhi penyanyi bân gitaris bass.

## Sombher
Tedjowulan

Kolonel Inf (Ret.) Kangjeng Gusti Pangeran Harya Panembahan Agung **Tedjowulan** (Bhâsa Jhâbâ: ꦠꦺꦗꦺꦴꦮꦸꦭꦤ꧀; lahèr 3 Agustus 1954 kalabân asmah Gusti Raden Mas Soerjo Soetedjo) ampon dhâddhi Mentri Palèng tèngghi Kakarunan sajjhek 2012.

Pèlantikanna mènangka menteri aghung aropaaghi bâgiyân dâri usaha rekonsiliasi kaangghuy maèlang konflik è karaton Sorakarta saamponna sèdhâna Pakubuwana XII è taon 2004.

Tangghâl 5 Novèmber 2025, saamponna Pakubuwana XIII sèdhâ, Tedjowulan ngumum'aghi mènangka rato *ad interim* kantos kalowarga karajaan bisa akor ghâbây Susuhunan Surakarta salanjhângnga.

## Kaoḍi'ân Pribadi
Lahèr kalabân Gusti Raden Mas Soerjo Soetedjo, Tedjowulan panèka pottra nomer ḍuwâ’ dâri ennem pottrana Pakubuwana XII ban rajina se nomer duwa’, K.R.Ay. Retnodiningrum.

È bâkto asakola SMAN 1 Surakarta, Tedjowulan èpèlè dâddhi anghuta Pasukan Pengangkatan Bhendera Warisan Nasional è taon 1972, ngabâkkèlè Jhâbâ Tengnga.

Tedjowulan lulus dâri Akademi Militer Magelang è taon 1981. Saellana jârèya èterrossaghi karir è Angkatan Ḍârâ, sampè' dâ'  pangkat akhèr Kolonel.

Molaè taon 1982 Tedjowulan akabin sareng Rr. Nanik Indiastuti, salastarèna èkennal mènangka G.K.R. Mas. Pasangan panèka andi' ana' binè' duwâ'.

## Sombher
Soemitro Sastrodihardjo

Jènderal TNI (Purn.) Soemitro Sastrodihardjo otabâ sè lebbi èkennal kalabân nyama Soemitro (13 Januwari 1927 – 10 Mèi 1998) panèka sala sèttong jènderal sè aghâdhuwi pangaruh è bâkto ghânika. Jabadhân pentèng sè perna èkaanḍi' panèka mènangka Bâkkèl *Panglima ABRI* bân *Pangkopkamtib.* Panjhânnânganèpon sanget èkennal polana è ḍâlem masa kapamimpinânnèpon badâ kaḍhâḍḍiyân Malari, sè ḍhâḍḍhi sabâb panjhânnânganèpon mundhur ḍâri militèr.

## Riwayât Oḍhi'

### Masa Kènè'
Ramana panèka kasir è PG Gending, sè jhughân ḍhâḍḍhi *aktivis PNI*. Èbhuna namong orèng bini' dâpor biasa. Panjhânnânganèpon rajâ è pondhuk pesantrèn. Namong, bâkto omor 16 taon, bân maèn jailangkung, panjhânnânganèpon ollè jâwâbhân, ghu'-agghu' bhâkal ḍhâḍḍhiyâ mayor. Bân panjhânnânganèpon palèng parcajâ.

### Awal Karièr Militer
Bâkto bâḍâ parmintaan ḍhâḍḍhi prajurit pambânto, panjhânnânganèpon terros alamar ḍâ’ PETA. Bareng bân pan-berempan kancana, panjhânnânganèpon ètarèma, bân èberangkataghi ḍâ’ Bogor. Salama panḍhiḍhighân, panjhânnânganèpon èkennal mènangka perwira sè palèng meller bân sègghut alanggâr atoran. Bâkto *agresi* Belândhâ II, panjhânnânganèpon ajabat bakkèl *Komandan Sub-Wehkreise* è Malang, bân ollè parènta ḍâri *Panglima Komando* Jhâbâ, Kolonèl Nasution kaangghuy alaksanaaghi perrang *wingate*, sèttong strategi sè èlakonè Jènderal Wingate asalla ḍâri Burma, sè paḍâ bân *strategi gerilya*. Panjhânnânganèpon soksès.

Soemitro saterrossèpon èyangka’ ḍhâḍḍhi *Komandan Batalyon I* è Malang. Bân panjhânnânganèpon ètantang sareng *Mayjen* Bambang Soegeng kaangghuy aberseaghi seghitello' Sidoarjo, Kottha Mojokerto bân Kottha Pasuruwan. Ennem bulân saamponna, panjhânnânganèpon soksès aberseyaghi para *laskar liar*, bân èpaaddhâp ḍâ’ Bung Karno, sè bâkto ghâpanèka bâdâ è Sidoarjo.

## Sombher
Pramono Edhie Wibowo

Pramono Edhie Wibowo (5 Mèi 1955 – 13 Juni 2020) panèka mantan Kopala *Staf Angkatan Darat (KSAD)* sè èlantèk aḍhâsarraghi ḍâ' Sorat Kapotosân Prèsiden nomer: 40/TNI/2011, aghântè'è Jènderal TNI George Toisutta. Bâkto ghâpanèka, pangangkatannèpon mènangka *KSAD* bânnya' èprotès sareng bânnya' kalangan akaḍhi *KontraS* sè ngangghâp jhâ' bâḍâ unsur *nepotisme* polana Pramono Edhie panèka èpar ḍâri Presidèn Susilo Bambang Yudhoyono dhibi'.

Sabellumma, Pramono perna ajabât mènangka *Panglima Kostrad* bân è taon 2009 jhughân perna ajabât mènangka *Pangdam III Siliwangi*. Ramana, Letjen TNI (Purn.) Sarwo Edhie Wibowo, panèka *mantan Komandan RPKAD* sè nuro’ ḍâlem panompassan pamberontaghân G 30 S/PKI.

È bulân Mèi 2013, polana panjhânnânganèpon ampon maso' ḍâ' masa pènsiun, posisina mènangka KSAD èghântè'è sareng Lètjen TNI Moeldoko. Panjhânnânganèpon sèdhâ è Roma Sakè' Cimacan, Cianjur, è tangghâl 13 Juni 2020 polana panyakèt jântong.

## Riwajât jabadhân
Lètnan Duwâ' kantos Kaptèn

* *Danton 4 Kopassandha (1980)*
* *Danton 2/121/12 Grup I Kopassandha (1981—1982)*
* *Paops Denpur 11 Grup I Kopassandha (1984)*
* *Danki 112/12 Grup I Kopassandha (1985)*
* *Paops Intel Den 113/11 Grup I Kopassus (1988)*

*Mayor*

* *Danden 2 Yon 11 Grup I Kopassus (1991)*
* *Kasi 2 Grup I Kopassus*
* *Danse PARA Grup 3 Pusdikpassus (1994)*

Lètnan Kolonèl

* *Danyon 11 Grup I Kopassus (1995)*
* *Perwira Intel Operasi Grup I Kopassus (1996)*
* Bâkkèl *Komandan Grup 1/Kopassus (1996–1998)*

*Kolonèl*

* *Komandan Grup 1/Kopassus (1998–2001)*
* *Ajudan Presiden RI (2001)*
* *Dikreg Sesko TNI (2001)*

Brigadir Jènderal

* *Pati Sahli Kasad Bid. Ekonomi (2004–2005)*
* Bâkkèl *Danjen Kopassus (2005–2007)*
* *Kasdam IV/Diponegoro (2007–2008)*

*Mayor Jènderal*

* *Danjen Kopassus (2008–2009)*
* *Pangdam III/Siliwangi (2009–2010)*

*Lètnan Jènderal*

* *Panglima Kostrad (2010–2011)*

*Jènderal*

* *Kopala Staf TNI Angkadhân Darat (2011–2013)*

## Sombher
Kemal Idris

Ahmad Kemal Idris (10 Fèbruwari 1923 – 28 Juli 2010) panèka sala sèttong *tokoh militèr Indonèsia.* Panjhânnânganèpon ajabat mènangka *Pangkostrad* è taon 1967. Kemal jhughân èkennal mènangka sala sèttong sè nandatanganè Petisi 50. bân perwira sè ngaraaghi *moncong meriam* ḍâ’ *Istana Negara* è ḍâlem kadhâddhiyân 17 Oktober 1952. Bâkto ghâpanèka, Kemal apangkat *Mayor* bân ajabat mènangka *Komandan Resimen* sè nomer 7 *Divisi Siliwangi*, atas parèntana *KSAD Kolonel* Abdul Haris Nasution. 

## Rowayât

### Kaoḍhi'ân Pribaḍi
Kemal Idris lahèr è tangghâl 10 Fèbruwari 1923 è Singaraja, Bhâli, ḍâri pasangan parantau Minangkabau asalla ḍâri Solok. Ramana, Prof. Dr. Idris, perna dhâdhi *Dekan Fakultas Pertanian Universitas Andalas.* Ramana panèka potra ḍâri Datuk Koto Panjang, demang è Solok.

### Karièr militèr
Karièr militerra èmolaè kalabân dhâddhi *Seinendan* è jhâman Jeppang. Saterrossèpon, panjhânnânganèpon agabung è ḍâlem kasatowan militèr Jhâbâ Bârâ', *Divisi Siliwangi*. Kemal Idris jhughân ngajhek Poncke Princen, opsir Belândhâ kaangghuy agabung sareng Indonèsia.

### Diplomat bân pengusaha
Samarèna pensiun ḍâri karièr militèr, è bulân Sèptèmber 1972 panjhânnânganèpon ètogassaghi dhâddhi *duta besar Indonèsia* kaangghuy Yugoslavia bân Yunani. Panjhânnânganèpon dhâddhi pangosaha bân èjulughi "*Jenderal Sampah*", polana ajhâlânnaghi osaha panangghulangan sampah. Kemal Idris jhughân aktif è Bhârisân Nasional (Barnas).

Kemal Idris sèdhâ è tangghâl 28 Juli 2010 polana komplikasi panyakèt bân infèksi bârâ-bârâ. Panjhânnânganèpon èkobhuraghi sacara militèr è *Taman Makam Majelis Taklim* Raudatus Salihin, Citapen, Bogor, Jhâbâ Bârâ'.

## Sombher
Nurdin Halid

**Anḍi Muhammaḍ Nurḍin Haliḍ** (lahèr, 17 Novèmber 1958) panèka pengusaha, politisi, bân aḍministrator bal-balan Inḍonèsia. Salèrana aropa'aghi Katowa Persatuan Sepak Bola Inḍonèsia (PSSI) taon 2003 kantos 2011 bân dhâddhi angghuta ḌPR Inḍonèsia (ḌPR-RI) ḍâri Partai Golkar taon 1999 kantos 2004.

## Kasus Hukum
Tangghâl 16 Juli 2004, ètangkep karana dhâddhi tersangka ḍâlem kasus panyalondhupbhân ghulâ impor ilègal. Saterrossa ètangkep jhughân polana ècurigaè korupsi è ḍâlem ḍistribusi mènnya' ghuring. Para' sataon salastarèna, è Tangghâl 16 Juni 2005, salèrana ènyata'aghi ta' sala ḍâri tuḍuhan bân Pangadhilân Negeri Jakarta lao' bân èbèbasaghi. Potosan panèka salastarèna èbhâttalaghi sareng Mahkamah Aghung è Tangghâl 13 Sèptèmber 2007, sè èvonis Nurḍin ḍu taon penjara. Saterrossa è tuntut è kasus ghulâ impor è bulân September 2005, namong ḍakwa'an ètolak bân panèl hakim è Tangghâl 15 Ḍesember 2005, polana laporan penyiḍighân (BAP) sala sacara hokom. Salaèn parkara panèka, salèrana jhughân terlibat pelanggaran bèa cukai sè èbâgi ḍâ' impor bhertâs ḍâri Vietnam bân èokom penjara ḍuwâ' taon ennem bulân bân Pangadhilân Negeri Jakarta Lao' è Tangghâl 9 Agustus 2005. Tangghâl 17 Agustus 2006, salèrana èpakalowar bân ollè sorat remisi ḍâri pamarèntah kateppa'an kalabân arè kamardhika'an Inḍonèsia.

## Penḍiḍighân

* Sarjana S1 Ekonomi Perusaha'an, Universitas Negeri Makassar

## Pangarghâ'ân

* Doktor Kehormatdhân Inḍustri Olahraga, Universitas Negeri Semarang, 2021.

* Profesor Kehormatdhân Sosiologi Ekonomi, Universitas Negeri Makassar, 2023

## Dhâddhi Katowa PSSI
Nurḍin èpèlè dhâddhi Katowa PSSI è taon 2003. salèrana èkennal kalabân kepemimpinanna sè kontroversial. Salèrana ajhâlânaghi organisasi ḍâri penjara, ngomomaghi gagasan ka'angghuy naturalisasi pemain manca, nambai jumlah peserta Liga Inḍonèsia sabbhân taon ka'angghuy nyegghâ ḍegradasi, nolak pa'ambuwân penḍana'an anggaran wilayah ka'angghuy klub, bân ngorangè sanksi Persebaya polana terlibat è ḍâlem karosowan sè rajâ 

## Politisasi PSSI
È ḍâlem ḍeklarasina dhâddhi calon gubernur Partai Golkar neng è Sulawesi lao', Nurḍin Haliḍ èklaim jhâ' "Kasosesanna" timnas Inḍonèsia è Piala Suzuki AFF 2010 panèka karjâna Partai Golkar. Arèya ta' cocok bân unḍang-unḍang FIFA, sè èlarang èpolitisasi sèpak bola. Pernyata'an panèka èkritik bân pan-bârâmpan partai, tamaso' Sekretaris PSSI bân bâkkèl katowa ḌPR Indonesia, Pramono Anung.

## Sombher
Andre Rosiade

**Anḍre Rosiaḍe** (lahèr 7 Novèmber 1978) panèka pengusaha manufaktur bân politisi Partai Gerinḍra sè ampon dhâddhi angghuta ḌPR Inḍonèsia (ḌPR-RI) sajjhek taon 2019. Salèrana jhughân dhâddhi Katowa ~Ḍewan Perwakilan Ḍaerah Somattra Bârâ' (ḌPḌ) Partai Gerinḍra. È Pemilu Presiḍen 2024, Anḍre Rosiaḍe panèka katowa Tim Kampanye Ḍaerah Prabowo-Gibran somattra Bârâ' (TKḌ). È bâkto kampanye Pemilu Presiḍen 2019, Anḍre Rosiaḍe dhâddhi jhuru oca' Baḍan Kampanye Nasional Prabowo-Sanḍi (BPN).

È pemilu legislatif 2019, Anḍre èpèlè dhâddhi angghuta ḌPR-RI neng è ḍâerah pamèlèyan somattra Bârâ' I. dhâddhi jhuru oca' BPN Prabowo-Sanḍi, Anḍre èontongahi karana ollè efek *coat tail effect* ḍâri pencalonan Prabowo-Sanḍi. Anḍre jhughân arassa jhâ' citrana tarangka' kalabân èlaksana'aghi Pilkaḍa 2019 sè èpabâḍa è bâkto sè paḍâ. È taon lughâlluna è jabatdhân, Anḍre Rosiaḍe maḍâteng kontroversi nasional polana nyerang pelakor kalabân cara sè ejhebbhâk ka'angghuy citrana.

## Carèta bân penḍiḍighân
Anḍre Rosiaḍe èlahèrraghi è Kottah Paḍang, somattra Bârâ' è tangghâl 7 Novèmber 1978, ḍâri kalowarga Minangkabau. Salèrana pottrana Yanziwar Aḍe, sè asalla ḍâri Kamang Hilia, Kabupaten Agam, sareng Rosita Yurnetty, sè asalla ḍâri Aur Gaḍing, Limo Koto, Koto VII, Sijunjung, Kabupaten Sijunjung. Orèng towana alako dhâddhi pongghâbâ naghârâ. Bâkto na'-kana' bân penḍiḍighân SḌ kantos SMP èlampa'aghi è kampongnga sabellunna nerrossaghi penḍiḍighân tèngghina è Jakarta. Lulus ḍâri SḌ Yos Suḍarso, Paḍang (1985–1991), SMP Yos Sudarso, Paḍang (1991–1994), bân SMA Negeri 2, Paḍang (1994–1997). È bâkto ghi' SMA, Anḍre Rosiaḍe ngako ampon mellè tiket tanḍing Semen Paḍang ka'angghuy èjhuwâl polè bân èkaollè ontong ghâbây pèssèna jhâjhân.

## Sombher
Eko Patrio

**Eko Hendro Purnomo**, lebbi èkennal kalabân Eko Patrio (lahèr è tangghâl 30 Ḍèsèmber 1970) panèka pelawak, pembawa acara, proḍuser, politisi, bân aktor Inḍonèsia. Eko Patrio sala sèttong ḍâri tello' angghuta grup komeḍi Inḍonèsia Patrio, asareng Parto bân Akri.

## Kaoḍi'ân Awwâl
Eko lahèr ḍâri Sumarsono Mulyo ban Sumini. E bâkto ghi' SMA, Eko abhânto kalompok komeḍi Seboel, singkatan ḍâri "Sekumpul Bocah Eling", kalabân Jejen bân Tejo. Rèng-orèng ghânèka mennang lomba komeḍi sè èlaksana’aghi sareng Raḍio Suara Kejaya'an. Saellana lulus kuliah, Eko abhânto kalompok komeḍi anyar sè anyama Patrio kalabân Akri bân Parto. 

## Kaoḍi'ân Pribâḍi
Eko akabin sareng aktris Viona Rosalina è tangghâl 12 Oktober 2001. Bâḍâ tello' ana': Syawal Aḍrevi Putra Purnomo, Nayla Ayu, bân Cannavaro Aḍrevi Putra Purnomo. 

## Karier

### Karir politik
È taon 2009, Eko dhâddhi calon legislatif nomor sèttong lèbât Partai Amanat Nasional (PAN) è ḍaerah pemilu Jhâbâ Tèmor VIII, sè tamaso' Kabupaten Nganjuk, kampong asalla orèng towana. [3] Salèrana suksès èpèlè ḍâ' ḌPR Inḍonèsia (ḌPR RI) è perioḍe 2009–2014 bân alèngghi è Komisi X, sè ngawasè Penḍiḍighân, Budhâjâ, Pariwisata, Ekonomi Kreatif, Pemuḍa, bân Olahraga.

È pemilu 2014, Eko acalon polè ḍâri Dapil pamèlèyan Jhâbâ Tèmor VIII. Eko èkennal bân dhâddhi angghuta ḌPR è perioḍe 2014–2019, anḍi' 69.301 sowara.[5] È bâkto jâriya, Eko atugas è Komisi IV, sè ngawasè Pertanian, Urusan Maritim, Lingkungan, bân Kehutanan.

È pemilu 2019, Eko apinḍa ka ḍaerah pemilu Jakarta I bân èpèlè polè neng è masa jabatdhân 2019–2024. Saellana jâriya, Eko atugas è Komisi VI, sè ngawasè Pardhâghângan, Koperasi, Usaha Keni' bân Manengnga, BUMN, Investigasi, bân Stanḍarḍisasi Nasional.

Eko Patrio èpèlè polè ka'angghuy masa jabatdhân sè ka empa' è pemilu 2024, satèya abali ka ḍaerah pamèlèyan Jhâbâ Tèmor VIII, èpèlè ra-kèra 64.000 sowara. Tangghâl 30 Sèptèmber 2024, Eko èpèlè sareng Katowa PAN Zulkifli Hasan ka'angghuy atugas dhâddhi Sekretaris Jenḍeral Ḍewan Eksekutif Pusat PAN (ḌPP) è masa jabatdhân 2024–2029, aghântè'è Eḍḍy Soeparno.

## Sombher
Eddy Hiariej

Edward Omar Sharif Hiariej (lahèr 10 April 1973) èkennal mènangka Eddy Hiariej, panèka akademisi sè ajabat dhâddhi Ghuru Rajâ Èlmo Hokom Pidana è Fakultas Hokom Univèrsitas Gadjah Mada sejjhâk 2010. Tangghâl 21 Oktober 2024, salèrana èlanti' sareng Prèsidèn Prabowo Subianto mènangka bekkèl Menteri Hokom Indonesia dâlem Kabinèt Merah Putih periode 2024–2029, sabelluna ajabat è jabadhân sè padâ è Kabinèt Indonesia Maju tello  taon 2020–2023.

Mènangka bekkèl Menteri Hokom bân HAM, salèrana abekkèlè pamarènta dâlem nyoson bân abahas pan-bârâmpan Rancangan undang-undang bidang Pidana asareng DPR RI. Akadhi RUU Tindak Pidana Kakerrasân Seksual taon 2022, RUU Kètab Undang-Undang Hokom Pidana taon 2022, tor RUU Kètab Undang-Undang Hokom Acara Pidana taon 2025.

## Kaodi'ân Pribadi
Eddy lahèr è Ambon, Maluku. Salèrana panèka dosèn bân Ghuru Rajâ dâlem Èlmo Hokom Pidana è Univèrsitas Gadjah Mada, Yogyakarta. Sabelluna eppa'na Eddy mènta dhâddhi jhâksa, tapè pas salèrana è pènta dhâddhi pangacara ma' lè bisa abèla masyarakat.

Salèrana andi' binè anyama Tri Megasuri Januati, bân andi' duwâ' ana'.

## Pendidikan
Salèrana mamarè pendidikan SMA taon 1992. Sakabbhina pendidikan tèngghina, molaè program sarjana, magister, kantos doktor, èjhâlâni è Fakultas Hokom Univèrsitas Gadjah Mada. Salèrana ollè gellar sarjana taon 1993–1998, alanjut studi magister taon 2002–2004, bân mamarè pendidikan doktoral taon 2007–2009.

## Karir
Bulân April 2024, Eddy dhâddhi saksè ahli ghâbây Prabowo Subianto-Gibran Rakabuming Raka dâlem Perselisihan Hasèl Pèlèyan Umum (PHPU) Pilpres 2024 è Mahkamah Konstitusi. Salèrana dhâddhi saksè ahli èprotès kubu Anies Baswedan-Muhaimin Iskandar polana mètorot sè aprotès, Eddy panèka tarsangka korupsi. Eddy ta' tarèma bân nyata'aghi status tarsangka kasebbhut ampon èpaburung lèbât kapotosan  praparadhilân 30 Januwari 2024. Mahkamah Konstitusi teptep narèma hadirra, saèngghâ Bambang Widjojanto, angghuta tim hokom Anies-Muhaimin kasebbhut, pas walkout dâri parsidangan.

## Bekkèl Menteri Hokom bân HAM
Tangghâl 23 Desember 2020, Prèsidèn Joko Widodo ngangka' Eddy mènangka Bekkèl Menteri Hokom bân HAM. Salèrana ajabat kantos 7 Desember 2023, saellana èteptepaghi dhâddhi tarsangka dugaan suwap bân gratifikasi sareng KPK.

Tangghâl 21 Oktober 2024, salèrana èyangka'  Prèsidèn Prabowo Subianto ghâbây abâli mènangka Bekkèl Menteri Hokom è Kabinèt Merah Putih.

## Sombher
Arif Havas Oegroseno

Arif Havas Oegroseno (lahèr 12 Maret 1963) panèka diplomat karir Kamenterian Lowar Naghârâ Republik Indonesia sè samangkèn dhâddhi bekkèl Menteri Lowar Naghârâ. Sabelluna salèrana ajabat mènangka Duta Rajâ Lowar Biyasa bân andi' kakobâsa'an ghenna' Republik Indonesia ghâbây Republik Federal Jerman sè kennengngânna è Berlin taon 2018 kantos 2024, sabelluna jhughân toman ajabat mènangka Deputi Kadauladhân Maritim Kamenterian Koordinator Bidang Kamaritiman Republik Indonesia. Salèrana molaè akarir è Kamenterian Lowar Naghârâ Republik Indonesia è taon 1986 (Angkatan 13). È bâkto panèka, rombongan dâri Departemen Lowar Naghârâ dâteng ka Univèrsitas Diponegoro, Semarang, ghâbây ngalakonè rekruitmen. Bâkto panèka Prof Muladi mènta dâ' Mahasiswa ghâbây noro' adaftar, tamaso' Havas. È taon 2014, asareng Retno Marsudi, salèrana sempet dhâddhi kandidat Menteri Lowar Naghârâ Indonesia dâlem Kabinèt Kerja.

## Jabadhân

* Bekkèl Menteri Lowar Naghârâ Indonesia (2024–samangkèn)
* Duta Rajâ Lowar Biyasa bân andi' kakobâsa'an ghenna' Republik Indonesia (LBBP) ghâbây Jerman (2018–2024)
* Deputi Kadauladhân Maritim Kamenterian Koordinator Bidang Kamaritiman Republik Indonesia (2015–2018)
* Duta Rajâ Lowar Biyasa bân andi' kakobâsa'an ghenna' Republik Indonesia (LBBP) ghâbây Belgia, Luksemburg, bân Uni Eropa (2010–2015);
* Direktur Jenderal Hokom bân Parjhânjhiyân Internasional Kamenterian Lowar Naghârâ taon (2007–2010)
* Direktur Parjhânjhiyân Polkamwil Kamenterian Lowar Naghârâ Republik Indonesia (2003–2007);

Salaènna jabadhân kasebbhut, Havas sempet andi' jabadhân non karir iyâ arèya:

* Prèsidèn Konferensi Naghârâ Pihak Konvensi Hokom Tasè' Internasional PBB taon 2010-2011;
* Chief Negotiator Parjhânjhiyân Perbatasan, Parjhânjhiyân Ekstradisi, Parjhânjhiyân MLA, Parjhânjhiyân Keamanan RI – Australia, Resolusi World Ocean Conference Manado;
* Katua Delegasi Republik Indonesia Submisi Ekstensi Landas Kontinen Republik Indonesia Ka PBB taon 2007 – 2010;

## Diplomasi Tintin
Sala sèttong carèta lèbur dâri Arif Havas Oegroseno panèka "Diplomasi Tintin" Bâkto salèrana dhâddhi Duta Rajâ Lowar Biyasa bân andi' kakobâsa'an ghenna' Republik Indonesia (LBBP) ghâbây Belgia, Luksemburg, bân Uni Eropa. Salèrana aberri' kenang - kenangan dâ' ka Rato Albert II aropa komik Tintin sè ajudul "The Adventures of Tintin: Flight 714 to Sydney" Karyana Hergé, sè aèssè carèta petualangan Tintin è Indonesia. Komik abahasa Indonesia kasebbhut èberri' salastarèna aberri' sorat kaparcajâ'ân mènangka Duta Rajâ Lowar Biyasa bân andi' kakobâsa'an ghenna' Republik Indonesia (LBBP) ghâbây Belgia, Luksemburg, bân Uni Eropa sè kennengngânna è Brussel, Belgia.

## Sombher
Agus Kriswanto

Agus Kriswanto (lahèr 10 Juli 1960) panèka sala sèttong *Purnawirawan TNI-AD* sè sabellumma ajabat mènangka *Panglima Kostrad* aghântè Letjen TNI Edy Rahmayadi sè *pensiun dini*.

Agus Kriswanto, panèka lulusân *Akademi Militer* (1984) sè asalla ḍâri kecabhangan *Infanteri* bân cokop abit atogâs è kasatowan *Kostrad*. Jabadhân sè palèng akhèr jènderal bintâng tello' panèka *Komandan Kodiklat TNI-AD* bân *Panglima Kodam Iskandar Muda*. Salaèn ghâpanèka, panjhânnânganèpon potra dâèra Jhâbâ Tengnga sè asalla ḍâri Slawi, Tegal. 

## Riwayât Panḍhiḍhighân

* *SMA Negeri 1 Slawi*
* *Akmil (1984)*
* *Susar Para (1984)*
* *Sussarcab Infantri (1984)*
* *Selapa I/Inf (1989)*
* *Selapa II/Inf (1995)*
* *Airborne*
* *Air Assault*
* *Path Finder*
* *Jump Master*
* *Seskoad*
* *Susdanyon*
* *Suspatih Raider*
* *Susdandim*
* *Susdanbrigif*
* *Susdanrem*
* *Sesko TNI*
* *Lemhanas RI*

## Riwayât jabadhân
Lètnan Duwâ' kantos Kaptèn

* *Danton Yonif 724/Julu Siri Korem 141/Toddopuli (1984)*
* *Danton 1/C Yonif 724/Julu Siri Korem 141/Toddopuli (1985)*
* *Dankipan C Yonif 724/Julu Siri Korem 141/Toddopuli (1989)*
* *Dankipan B Yonif 433/Julu Siri Brigif Linud 3/Tri Budi Sakti Divif 1 Kostrad (1991)*

*Mayor*

* *Kasilat Bag Linud Sdirbinsen Pussenif Kodiklatad (1995)*
* *Kasi Nikpur Depnik Pusdikif Pussenif Kodiklatad (1997)*
* *Pabandya Lat Sops Kodam IV/Diponegoro (2000)*

*Lètnan Kolonèl*

* *Danyonif 403/Wirasada Pratista Korem 072/Pamungkas (2001)*
* *Dandim 1004/Kotabaru (2002)*
* *Waasops Kasdam VI/Tanjungpura (2003)*

*Kolonèl*

* *Danbrigif Linud 18/Trisula Divif 2 Kostrad (2004)*
* *Asops Kasdam IX/Udayana (2007)*
* *Danrem 023/Kawal Samudera Kodam I/Bukit Barisan (2008)*
* *Danpusdikif Pussenif Kodiklatad (2009)*

*Brigadir Jènderal*

* *Dirdik Kodiklatad (2011)*
* *Kasdam IV/Diponegoro (2012)*

*Mayor Jènderal*

* *Pangdivif 2/Kostrad (2013)*
* *Pangdam Iskandar Muda (2014)*

*Lètnan Jènderal*

* *Dankodiklatad (2016)*
* *Pangkostrad (2018)*

## Sombher
Purwacaraka

Purwacaraka (lahèr è tangghâl 31 Maret 1960) sala sèttong musisi bân komposer Inḍonèsia. Salèrana kaka' palèng towa panyanyè bân komposer, Trie Utami. Sadhâja cèptaan musik èpon, tamaso' lagu bân ilustrasi, segghut ngombâr è  filem bân sinetron Inḍonèsia. Salèrana anḍi' hak paten sakola'an musik, Purwacaraka Music Studio, sè anḍi 50 cabang è bhân-sabbhân kottha.

Oḍi'
Bima Arya Sugiarto

Bima Arya Sugiarto (lahèr 17 Desember 1972) panèka akademisi sè jhughân dhâddhi politisi. Samangkèn salèrana ajabat mènangka Bekkèl Menteri Dâlem Naghârâ Indonesia è Kabinèt Merah Putih. Sabelluna, Bima Arya kapèlè mènangka Wali Kottah Bogor duwâ' periode (7 April 2014 kantos 7 April 2019 & 20 April 2019 kantos 20 April 2024).

Salastarèna ollè gellar doktor, Bima abâli ka Jakarta bân aktif ngajhâr è Univèrsitas Paramadina. Salaènna andi' gellar Doktor Èlmo Politik dâri Australian National University ka'dinto jhughân pamaddhek Charta Politika Indonesia, sala sèttong konsultan politik palèng bhâghus è Indonesia.

## Kaodi'ân Awwâl
Bima panèka ana' partama dâri tello' satarètanan. Bima panèka pottrana Toni Sugiarto, panèka perwira polisi kalahèran Majalèngka, Jhâbâ Bârâ' sè toman ajabat mènangka angghuta Dèwan Perwakilan Rakyat dâri Fraksi ABRI bân toman aktif dhâddhi pembina pan-bârâmpan organisasi kamasyarakatan.

## Karir

### Wali Kottah Bogor
È bâkto pamarènta'anna, Kottah Bogor ollè 384 pangarghâ'an saè è nasional sareng è internasional. Kottah Bogor suksès arebbu' Piala Adipura duwâ' kalè ros-terrossan saellana locot saabiddhâ 28 taon bân èyangka' mènangka kottah palèng tolèran ka-3 sa Indonesia.

Taon 2020 Bima Arya èyangka' mènangka Best Goverment Official è acara pangarghâ'an People Of The Year Metro TV. È akhèr bâkto jabadhânna, Survèy dâri Indonesia Indikator nyatet persentase rassah kobâsana masyarakat sanget Tèngghi è 82%.

Bima Arya andi' bânnya' bâkto sibu' lanjhâng dâlem organisasi. Teppa'na akuliyah è Australia, Bima kapèlè dhâddhi Prèsidèn PPI (Parkompolan Morèd Indonesia) Australia. teppa'na dhâddhi Wali Kottah, Bima èkaparcajâ mènangka Katua Asosiasi Pamarènta Kottah sakabbhina Indonesia, Katua Jaringan Kottah Pusaka Indonesia tor Katua Umum Asosiasi Lari Trail Indonesia. Dâlem lingkup Internasional, Bima kapèlè dhâddhi Chairman APCAT, Asia Pasific Mayor Alliance for Tobacco Control.

## Sombher
Muhammad Qodari

Muhammad Qodari otabâ èsingkat M. Qodari (lahèr 15 Oktober 1973) panèka pangamat politik bân paneliti Indonesia, sè samangkèn ajabat mènangka Kapala Staf Kaprèsidènan.

## Pendidikan
Salèrana mamarè program sarjana (S-1) è Univèrsitas Indonesia, è bidang Psikologi Sosial. Bân program pasca sarjana (S-2), salèrana jhâlâni è University of Essex, Inggris, kalabân bidang political behavior. M. Qodari ollè gellar Doktor Èlmo Politik taon 2016 è Fisipol, Univèrsitas Gadjah Mada kalabân prèdikat sè sanget bhâghus. Salèrana ngangka'  "Split-Ticket Voting dan Faktor-Faktor yang Menjelaskannya Pada Pemilu Legislatif dan Pemilu Presiden Indonesia Tahun 2014" è dâlem  disertasina.

## Karir
È November 2006, Qodari maddhek lembaga Survèi bân ajabat mènangka Direktur Eksekutif Indo Barometer (IB), Sala sèttong  lembaga risèt independen, sè mantau fènomèna  sosial-politik masyarakat Indonesia.

Sabelluna salèrana sempet dhâddhi Bekkèl Direktur Eksekutif Lingkaran Survèi Indonesia (LSI) bulân Juli 2005 kantos Oktober 2006, Direktur Risèt Lembaga Survèi Indonesia (LSI), dâri Juli 2003 kantos Juni 2005; Chief Editor, Majalah Kandidat, Campaign and Election Magazine, dâri Agustus 2003 kantos Juni 2004, paneliti è Centre for Strategic and International Studies (CSIS) dâri November 2002 kantos Juli 2003, kolomnis bân pangamat politik sejjhâk 1999 kantos samangkèn, tor Paneliti è Institut Studi Arus Informasi (ISAI), Mei 1999 kantos September 2001. Salèrana jhughân toman aktif mènangka presenter acara “Negeri Setengah Demokrasi” bân “Suara Rakyat” è sala sèttong televisi swasta nasional.

M. Qodari panèka sè ngusul Jokowi-Prabowo 2024 (Jokpro2024). Teppa'na ngèbâ usulan jârèya, masyarakat pas takerjhât. Sala sèttongnga teppa'na salèrana hadir dâ' talkshow è Mata Najwa sè semangat nyokong Jokpro2024 bân ngangghuy kaos aghâmbhâr  Jokowi-Prabowo.

## Karya-karya
Buku

* Kabar-kabar Kebencian: Media Massa dan Prasangka Agama ètolès sareng Ibnu Hamad bân Agus Sudibyo.
* Pan-bârâmpan bhâb dâlem Gerakan Demokrasi di Indonesia Pasca Suharto (Indonesia’s Post Suharto Democracy Movement), editor AE Priyono, Stanley A. Prasetyo bân Olle Tornquist.
* Musuh Tak Tertaklukan: Korupsi di Indonesia, dalam Warisan Orde Baru, editor Arief Budiman
* The Professionalisation of Politics: The Growing Role of Polling Organisations and Political Consultants, dalam Problems of Democratisation in Indonesia: Elections, Institutions and Society, editor Edward Aspinall bân Marcus Mietzner.

## Sombher
Casey Affleck

**Casey Affleck** (lahèr **Caleb Casey McGuire Affleck-Boldt**; 12 Agustus 1975) iyâ arèya aktor ḍâri Amèrika. Salèrana aropa'aghi sè narèma pan-bârâmpan penghargân, tamaso' Academy Award, British Academy Film Award, bân Golden Globe Award Alè'na Ben Affleck rèya, amolanè karierra mènangka aktor kènè', tampil ḍâlem film tv PBS *Lemon Sky* (1988) Salèrana pas ètangalè ḍâlem tello film Gus Vant Sant: *To Die For* (1995), *Good Will Hunting* (1997), *Gerry* (2002), bân ḍâlem m seri film *Ocean* (2001–2007) karjâna Stèn Soderbergh. Peran otamana sè pertama iyâ arèya ḍâlem drama komedi independen karjâna Steve Buscemi

## Filmografi

## Referensi


## Pranala luar

* Official website Diarsipkan 26 Oktober, 2020, di Wayback Machine
*  (dalam bahasa Inggris) 
* 1998 Index Magazine Interview with Casey Affleck
* "Casey Affleck 'Light Of My Life' Q&A: The Film With Elisabeth Moss About Parental Love Set In A Dangerous Dystopian World". Deadline Hollywood. 
* "Making His Directorial Debut Casey Affleck Explores The Ferocious Bond of Parent and Child". Forbes.com.